**Előterjesztés**

**a Képviselő-testület 2017. január 31-én tartandó ülésének**

**1. napirendi pontjához**

**Beszámoló a két ülés között eltelt időszakról**

**Tisztelt Képviselő Testület!**

**A lejárt határidejű határozatokról az alábbiakban számolok be:**

* 109/2016.(X.04.) Pazgyera Ervinnel a szerződés megkötésre került.
* 110/2016.(X.04.) Egyeztettem a Pincefalu Egyesület vezetőjével, keressék fel a pince- illetve földtulajdonosokat, hogy a saját pincéje előtt, illetve saját földterülete mellett mindenki segédkezzen az út és az árkok helyreállításában.
* 123/2016.(XI.29.) Részemre a testület által megszavazott 1 havi jutalom kifizetésre került.
* 134/2016.(XI.29.) 1. pontja: a költségvetés tervezésénél megvizsgáltuk a pénzügyi lehetőségeket a fogorvosi szék vásárlásának támogatására.
* 137/2016.(XI.29.) Egyeztettem Léthé Kft. képviselőjével a temetői hulladék elszállításáról
* 138/2016.(XI.29.) A képviselők részére 1-1 személyi számítógép átadásra került.

**A két ülés közötti eseményekről az alábbiakban számolok be:**

**December**

* 13-án a Testületi ülés után tartottuk a 2016. évi Közmeghallgatást, ahol 14 fő helyi lakos vett részt
* 14-én a Vöröskereszt helyi szervezetének taggyűlésén vettünk részt
* 15-én a Dorogi Kistérségi Társulás évzáró ülésén vettem részt, majd délután Gyermelyen a megyei Adventi ünnepségen vettünk részt Nagy Mária képviselő társammal és a Szlovák Önkormányzat tagjaival.
* 16-án Leányváron évzáró ünnepségen vettünk részt a Hivatali dolgozókkal
* 18-án Falukarácsonyi ünnepséget tartottunk a Művelődési Házban
* a két ünnep között ügyelet biztosítottunk a Hivatalban
* 29-én Véradás volt a településen

**Január**

* 2-tól bevezetésre került az ASP rendszer a könyvelésen
* 7-én a Szlovák Nyugdíjas Klub pótszilveszteri mulatságán vettem részt
* 11-én tárgyalást folytattunk a Vis Major pályázat kapcsán az építési engedélyeztetésről
* 12-én munkaértekezleten vettem részt, ahol országgyűlési képviselőnk, Dr. Völner Pál tartott tájékoztatót
* 16-án ülésezett a Szociális-, Egészségügyi- és a Közművelődési Bizottság
* 18-án megbeszélést tartottunk sportcsarnok építésének a lehetőségéről a Pénzügyi Bizottság elnökével és az alpolgármester úrral
* 18-án ülésezett a Szlovák Önkormányzat
* 19-én a Külterületi utak pályázat beadásával kapcsolatban egyeztetést folytattam az úttervezővel

a katasztrófavédelmi Igazgatóság helyszíni ellenőrzést tartott a kijelölt melegedőhely tárgyában

* 23-án munkaértekezletet tartottunk a Szlovák bál szervezésével kapcsolatban, majd a

Pincefalu egyesület elnökségi tagjaival megbeszélést tartottam az idei év programjairól és pályázati lehetőségekről

délután együttes testületi ülést tartottunk a leányvári képviselő testülettel a Piliscsévi közös önkormányzati hivatal költségvetésével kapcsolatban

* 24-től a Magyar Államkincstár helyszíni ellenőrzést tart az iskolai és óvodai étkeztetéssel kapcsolatban

Kérem jelentésem megvitatás utáni elfogadását.

Piliscsév, 2017. január 26.

 Kosztkáné Rokolya Bernadett sk.

 polgármester